આજે શરૂઆતે વિપ્રો કંપનીના શેરમાં ૨.૫૦ ટકાનો સુધારો નોંધાયો હતો. કોટક મહિન્દ્રા અને ટીસીએસ કંપનીનો શેર પણ ૧.૫૦ ટકાના સુધારે ટ્રેડિંગમાં જોવાયો હતો, જ્યારે એક્સિસ બેન્ક, આઇસીઆઇસીઆઇ બેન્ક, એસબીઆઇ બેન્કના શેરમાં શરૂઆતે બેથી ચાર ટકાનો ઘટાડો નોંધાયો હતો. દરમિયાન મિડકેપ સેક્ટરના શેર જેવા કે ઓબેરોય રિયલ્ટી, બેન્ક ઓફ ઇન્ડિયા, ક્રિસિલ, એચપીસીએલ, કેનેરા બેન્કના શેરમાં બે ટકાનો સુધારો જોવાયો હતો, જ્યારે સ્મોલકેપ સેક્ટરના શેર જેવા કે શ્રી અધિકારી બ્રધર્સ, દેના બેન્કના શેરમાં ત્રણ ટકાનો સુધારો આવ્યો હતો. બીજી બાજુ ગુજરાત બોરોસીલ, જ્હોનસન કંટ્રોલ, જેબીએફ ઇન્ડસ્ટ્રીઝ કંપનીના શેરમાં વેચવાલી નોંધાઇ હતી.